open-index/open-wikipedia-markdown huggingface dataset:
USAs Grand Prix 2022

**USAs Grand Prix 2022** (offisielt navn: *Formula 1 Aramco United States Grand Prix 2022*) var et Formel 1-løp som ble arrangert 23. oktober 2022 på Circuit of the Americas i Austin, USA. Det var det 19. løpet i Formel 1-sesongen 2022 og 43. gang USAs Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. Mercedes-fører Lewis Hamilton og Ferrari-fører Charles Leclerc tok andre- og tredjeplassen.

## Dekk
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.

## Treninger
### Trening 1
Treningen startet kl. 14:00 (UTC−5) fredag 21. oktober.

Logan Sargeant kjørte for Williams i stedet for Nicholas Latifi, Robert Shwartzman kjørte for Ferrari i stedet for Charles Leclerc, Théo Pourchaire kjørte for Alfa Romeo i stedet for Valtteri Bottas og
Álex Palou kjørt for McLaren i stedet for Daniel Ricciardo, alle fire debuterte i Formel 1. Antonio Giovinazzi kjørte for Haas i stedet for Kevin Magnussen

### Trening 2
Treningen startet kl. 17:00 (UTC−5) fredag 21. oktober.

Treningen varte i 1 1/2 time i stedet for den vanlige 1 timen, dette på grunn av Pirelli sin 2023 sesong dekk test. Førere med **T** i stedet for dekk satt raskeste runde på test dekkene. 

### Trening 3
Treningen startet kl. 14:00 (UTC−5) lørdag 22. oktober.

## Klassifisering
### Kvalifisering

**Noter:**
* - Charles Leclerc fikk ti-plassers gridstraff for overskridelse av sin kvote av kraftenhetselementer.

* - Sergio Pérez, Fernando Alonso og Zhou Guanyu fikk en gridstraff på fem plasser for overskridelse av kvoten av kraftenhetselementer.

* - Yūki Tsunoda fikk fem-plassers gridstraff for ny drivlinje for girkassen.

* - Esteban Ocon kvalifiserte seg til 17. plass, men han ble pålagt å starte løpet bakerst på griden for å overskride kvoten av kraftenhetselementer. De nye kraftenhetene ble endret mens bilen var under parc fermé uten tillatelse fra teknisk delegat. Han ble derfor pålagt å starte løpet fra pitlane.

### Løpet

**Noter:**
* - Inkluderer ett poeng for raskeste runde.

* - Alexander Albon fikk en fem sekunders tidsstraff for å forlate banen og oppnå en fordel.

* - Pierre Gasly endte på 11. plass, men han fikk en tidsstraff på ti sekunder for ikke å sone en straff etter en sikkerhetsbilovertredelse.

* - Mick Schumacher fikk en tidsstraff på fem sekunder for å ha overskredet banegrensene. Hans endelige plassering ble ikke påvirket av straffen.

* - Nicholas Latifi fikk en tidsstraff på fem sekunder for å ha tvunget Mick Schumacher av banen. Hans endelige plassering ble ikke påvirket av straffen.

## Mesterskapsplassering etter løpet

;Førermesterskap

;Konstruktørmesterskap

**Note**: Bare de fem beste plasseringene er inkludert for begge settene.

## Noter

## Referanser
Valerij Anatoljevitsj Rubakov

**Valerij Anatoljevitsj Rubakov** (russisk: Валерий Анатольевич Рубаков; født 9. februar 1955 i Moskva i RSFSR i Sovjetunionen, død 18. oktober 2022 i Sarov) var en russisk fysiker. Hans hovedforskningsområder var partikkelfysikk, kvantefeltteori og kosmologi.

## Biografi
### Utdannelse
Rubakov studerte fysikk ved Moskva statsuniversitet med eksamen i 1978.у Han begynte på doktorarbeide ved Institutt for kjernefysisk forskning (INR RAS: Институт ядерных исследований) og ble ferdig med doktorarbeidet i 1981, under veiledning av N. V. Krasnikov og A. N. Tavkhelidze («The structure of the vacuum in gauge models of quantum field theory». Han ble doktor i fysiske og matematiske vitenskaper i 1989.

### Vitenskapelig virke
Han forfattet mer enn 160 vitenskapelige artikler som gav betydelige bidrag til teorien om det tidlige univers, ikke-perturbativ kvantefeltteori (mange-partikkelprosesser, instantonmetoder), teorien om dannelsen av universets baryonasymmetri, modeller med ytterligere romlige dimensjoner, kvantegravitasjon.

I 1981 forutså han teoretisk i sitt arbeid med monopolkatalyse av protonnedbrytning den kvalitative fysiske effekt av forfallet av baryonisk materie og ga en kvantitativ konklusjon om muligheten for å teste den eksperimentelt.

I 1985 framla han i en innflytelsesrik artikkel sammen med Vadim Kuzmin og Mikhail Sjaposjnikov en klargjøring av forholdene under hvilke en forklaring på brudd på baryonnummer i standardmodellen er mulig.De fant at frekvensen av uregelmessige baryontallbrytende elektrosvake prosesser ved temperaturer i det tidlige univers rundt og over 100 GeV (energien ved den elektrosvake faseovergang) overstiger ekspansjonsrate til universet og dermed ikke fører til baryogenese (Sakharovs tredje kriterium). De beviste også at baryogenese alene ved elektrosvake prosesser (jfr sphaleron) ikke er mulig dersom den tilhørende elektrosvake faseovergangen er av andre orden (som, som senere viste seg, er tilfellet for den høye Higgsmassen funnet eksperimentelt). De postulerte også at prosessene som bryter baryonnummeret kan være det unormale tunge fermionforfallet hvis det ikke undertrykkes.

Han ble underdirektør for forskning ved Institutt for kjernefysisk forskning (INR) ved det russiske vitenskapsakademi (1987–1994), sjefforsker ved INR (1994). Han var leder for Institutt for partikkelfysikk og kosmologi ved fakultetet for fysikk ved Moskva statsuniversitet.

I 1990 ble han valgt til et korresponderende medlem av det sovjetiske vitenskapsakademi, og i 1997 til fullt medlem av det russiske vitenskapsakademi. Han var stedfortreder for akademisk sekretær og leder for kjernefysikkseksjonen ved avdelingen for fysiske vitenskaper ved det russiske vitenskapsakademi.

### Sosialt engasjement
I februar 2022 undertegnet Rubakov på et åpent brev fra russiske vitenskapsfolk og vitenskapsjournalister som fordømte den russiske invasjon av Ukraina i 2022.

Rubakov døde etter et raskt sykdomsforløp den 18. oktober 2022 som følge av covid-19, som han var blitt rammet av i september, under et foredragsbesøk til Sarov.

## Publikasjoner
*  
* 
*  
* 

## Referanser
The Gift Supreme

***The Gift Supreme*** er en amerikansk drama-stumfilm fra 1920, regissert av Ollie L. Sellers. Filmen er basert på en roman fra 1916 av George Allan England.

Kun deler av filmen er bevart.

## Handling
Bradford Vinton forelsker seg i en sangerinne ved navn Sylvia fra slummen, men faren legger planer om å ødelegge vennskapet deres. Etter at disse planene mislykkes, gjør han sønnen sin arveløs. En dag blir Bradford knivstukket av Merney Stagg, og trenger en blodoverføring.

Sylvia kommer ham til unnsetning, og Bradfords far innser endelig hennes kjærlighet til Bradford - og han samtykker i ekteskapet deres.

## Skuespillere
* Bernard Durning som Bradford Chandler Vinton
* Seena Owen som Sylvia Alden
* Melbourne MacDowell som Eliot Vinton
* Tully Marshall som Irving Stagg
* Eugenie Besserer som Martha Vinton
* Lon Chaney som Merney Stagg
* Jack Curtis som Muggs Rafferty
* Anna Dodge som Mrs. Wesson
* Claire McDowell som Lalia Graun
* Scott McKee
* Richard (Dick) Morris som Dopey Dan

## Referanser


## Eksterne lenker
*
The Gilded Dream

***The Gilded Dream*** er en amerikansk drama-stumfilm fra 1920, regissert av Rollin S. Sturgeon og med Carmel Myers i hovedrollen. Filmen er basert på en langnovelle fra 1920 av Katherine Leiser Robbins.

## Handling
Leona Williard arbeider i en butikk i en liten by, samtidig som hun drømmer om å reise til New York og gifte seg med en velstående mann. En arv på 5 000 dollar gjør drømmene hennes til virkelighet. Leona reiser til storbyen hvor hun møter fru Geraldine De Forest, en gammel venn av moren henne som snart introduserer Leona for en velstående enkemann ved navn Frazer Boynton. Han frir til henne, men Leona avviser ham fordi hun allerede er forelsket i Jasper Halroyd. Fru De Forest, som også er hemmelig forelsket i Jasper, lyver for Leona at han er kjæresten hennes.

Forferdet godtar Leona endelig Boyntons frieri. Men senere, etter at Jasper reddet Leona fra å drukne, innser hun at hun fremdeles er forelsket i ham. Forvirret bestemmer Leona seg for å reise hjem, selv om hun har oppdaget fru De Forests løgner. Men Jasper følger etter henne, og venter på perrongen for å erklære sin kjærlighet når Leonas tog ankommer hjembyen hennes.

## Skuespillere
* Carmel Myers som Leona
* Tom Chatterton som Jasper Halroyd
* Elsa Lorimer som Geraldine
* Zola Claire som Sara
* May McCulley
* Boyd Irwin som Frazer Boynton
* Eddie Dennis som Alex
* Maxine Elliott Hicks som Hicks

## Referanser


## Eksterne lenker
*
Das Mädchen aus der Ackerstraße

***Das Mädchen aus der Ackerstraße*** er en tysk drama-stumfilm fra 1920, regissert av Reinhold Schünzel.

## Handling
Den mindreårige datteren til et ektepar som bor i Berlins Ackerstraße, flykter fra foreldrenes leilighet fordi hun utsettes for stadige overgrep. Men kvinnen kollapser snart på gaten, og blir deretter tatt med hjem til en ung professor ved et universitet.

De forelsker seg snart, og innleder et forhold. Men han er imidlertid allerede forlovet med en annen kvinne, og foreldrene til den mindreårige kvinnen saksøker professoren for å ha utnyttet datteren deres.

## Skuespillere
* Otto Gebühr som Ernst Albrecht
* Lilly Flohr som Ella Schulze
* Rosa Valetti som Mutter Schulze
* Reinhold Schünzel som Franz
* Hansi Burg som Gertrud Fischer
* Olga Engl som Frau Fischer
* Ferdinand von Alten som König
* Vladimir Agayev som Maler Petersen
* Fritz Beckmann som Wirt
* Leonhard Haskel som arbeider
* Hans Junkermann som Geheimrat Fischer
* Albert Steinrück som Vater Schulze
* Mathilde Wieder som Haushälterin

## Referanser


## Eksterne lenker
*
The Girl in Number 29

***The Girl in Number 29*** er en amerikansk stum drama- og mysteriefilm fra 1920, regissert av John Ford og med Frank Mayo i hovedrollen. Filmen er basert på en roman fra 1919 av Elizabeth Jordan.

Filmen antas å ha gått tapt.

## Handling
Historien følger Laurie Devon, en dramatiker bosatt i New York som, etter å ha oppnådd én suksess, nekter å jobbe med noen andre stykker eller fremvisninger.

## Skuespillere
* Frank Mayo som Laurie Devon
* Elinor Fair som Barbara Devon
* Claire Anderson som Doris Williams
* Robert Bolder som Jacob Epstein
* Ruth Royce som Billie
* Ray Ripley som Ransome Shaw
* Bull Montana som Shaws sekretær
* Arthur Hoyt som Valet
* Harry Hilliard som Rodney Bangs

## Bildegalleri

Fil:The Girl in Number 29 (1920) - 3.jpg
Fil:The Girl in Number 29 (1920) - 2.jpg
Fil:The Girl in Number 29 (1920) - 1.jpg
Fil:The Girl in Number 29 (1920) - Ad 1.jpg
Fil:The Girl in Number 29.jpg
Fil:Girl in Number 29 poster.jpg


## Referanser


## Eksterne lenker

* 

*
The Girl in the Rain

***The Girl in the Rain*** er en amerikansk stum drama- og mysteriefilm fra 1920, regissert av Rollin S. Sturgeon. Filmen er basert på en roman fra 1917 av Frederick Van Rensselaer Dey.

## Handling
En mann og to kvinner mistenkt for å stjele obligasjoner spores opp til et landlig hotell. Samtidig som en av dem, Judith, er ute og rir, blir de to andre - Walter og Vera - arrestert. Under en storm blir Judith skadet og faller av hesten sin, men Boone Pendleton kommer henne til unnsetning. Snart blir elven ufremkommelig, og de blir nødt til å overnatte ved Boones hytte og blir forelsket, men på grunn av hennes situasjon nekter hun å gå med på Boones ekteskapsforslag.

Etter at elven endelig har trukket seg tilbake, kommer detektiver etter henne. Judith stikker av, og hjelper deretter Walter og Vera med å bryte seg ut av fengselet. De søker tilflukt ved Walters landsted, hvor detektivene avskjærer dem igjen. Det blir etter hvert avslørt at Judith faktisk er Walters søster og Vera er hans kone.

## Skuespillere
* Anne Cornwall som Judith
* Lloyd Bacon som Walter
* Jessalyn Van Trump som Vera
* Jim Farley som Max Williams
* George Kunkel som Jim West
* James Liddy som Boone
* Neil Hardin som Bill Cortwright

## Referanser


## Eksterne lenker
*
The Girl in the Web

***The Girl in the Web*** er en amerikansk stum mysteriefilm fra 1920, regissert av Robert Thornby og med Blanche Sweet  i hovedrollen. Filmen er basert på en roman fra 1918 av Geraldine Bonner.

## Handling
Chapman Price, er gift med datteren til den velstående Mrs. Janney. Ekteparet Price krangler om hennes økende spillegjeld, og til slutt pakker Chapman kofferten sin og flytter ut. Fru Price er desperat etter å betale ned gjelden sin, og bryter seg inn i sin mors pengeskap. Men hun oppdager at morens smykker allerede er borte. Chapman Price og Esther Maitland, fru Janneys privatsekretær, får skylden for tyveriet.

Så blir ekteparet Prices baby kidnappet, og da det kommer krav om løsepenger blir Esther mistenkt for å stå bak også denne forbrytelsen. Bare naboen Dick Ferguson tror på Esthers uskyld. Etter flere uhell oppdager Esther at kidnappingen faktisk ble gjennomført av detektiven som fru Price hyret inn for å oppklare innbruddet, som egentlig ble begått av Fergusons tjener.

## Rolleliste
* Blanche Sweet som Esther Maitland
* Nigel Barrie som Dick Ferguson
* Thomas Jefferson som Samuel Van Zile Janney
* Adele Farrington som Mrs. Janney
* Hayward Mack som Chapman Price
* Christine Mayo som Mrs. Price
* Peaches Jackson som Bebita

## Bildegalleri

Fil:The Girl in the Web (1920) - 1.jpg
Fil:The Girl in the Web (1920) - 3.jpg
Fil:The Girl in the Web (1920) - 5.jpg
Fil:The Girl in the Web (1920) - 4.jpg


## Referanser


## Eksterne lenker
*
Alexander Rudolph av Slesvig-Holsten-Sønderborg

**Alexander Rudolph af Slesvig-Holsten-Sønderborg** (1651–1727) var en sønderborgsk fyrstelig, som tilhørte den såkaldte *schlesiske* eller *katolske* linje av den sønderborgske hertugslekt. 

Han var sønn av titulærhertug Alexander Henrik av Slesvig-Holsten-Sønderborg og Dorothea Marie Heshus. Faren gikk i keiserlig tjeneste under Tredveårskrigen,  konverterte til katolisismen og bosatte seg i Schlesien og Mähren. 

Alexander Rudolph valgte en geistlig karriere, studerte først i Olmütz og Graz, og siden i Roma. Han vendte siden tilbake til et kanonikat i Olmütz, og mottok senere også et i Breslau. Godt hjulpet av broren, ble han utnevnt til erkediakon i Breslau, til tross for at han manglet en doktorgrad i teologi. 

Alexander Rudolh døde i 1727 i byen Olmütz i Schlesien, som det siste mannlige avkom i sin slekt.

## Referanser
Ringenes herre (andre betydninger)

***Ringenes herre*** kan vise til

* Ringenes herre - romanverk
** Ringens brorskap
** To tårn (bok)
** Atter en konge
* Ringenes herre (1978) - film fra 1978
* Ringenes herre (filmserie) - filmtrilogi (2001–2003)
** Ringenes herre: Ringens brorskap
** Ringenes herre: To tårn
** Ringenes herre: Atter en konge
Kommunestyrevalg i Dyrøy

**Kommunestyrevalg i Dyrøy** er en oversikt over kommunestyrevalg avholdt i Dyrøy kommune i Troms fylke. Dyrøy ligger i Sør-Troms. 

## Kommunestyrevalget 2023

## Kommunestyrevalget 2019

## Kommunestyrevalget 2015

## Kommunestyrevalget 2011

## Kommunestyrevalget 2003

## Referanser
Knut Simensen

**Knut Simensen** (1951–2020) var en norsk regissør, skuespiller og lærer. Han var utdannet skuespiller fra Den Nationale Scene i Bergen. Han hadde roller ved teatret i 1970- og 1980-årene.

Han startet Sarpeteateret og Manesjen AS i Sarpsborg på 80- og 90-tallet, og var regissør for svært mange stykker den gangen. 

De siste årene før pensjon jobbet han som dramalærer ved Hartvig Nissens skole i Oslo. 

## Referanser

 


## Eksterne lenker
*
Valbrottveien 17

**Valbrottveien 17** er et sykehjemsbygg på Åssiden i Drammen som huser Barne- og ungdomspsykiatrisk avdelings Seksjon for utredning, og Seksjon for nevropsykiatri i Vestre Viken HF.

## Historie
Valbrottveien 17 ligger på Åssiden i Drammen, rett nord for Åssiden kirke. Bygningen som ble oppført i 1959 er på en etasje med hageanlegg/gårdsrom mot sør. Både bygningen og hageanlegget ble forskriftsfredet i 2012. Bygningen er utført i gul tegl med flatt tak. Bygget ble opprinnelig oppført som et internat og daghjem for psykisk utviklingshemmede som ble innviet 9. juni 1959. Det ble reist med innsamlede midler fra foreningen «Støttelaget for Åndssvake» på en byggetomt stilt til disposisjon av Drammen kommune. Støttelaget, som ble etablert 5. februar 1950 på initiativ fra lege Anders Smith og ektefellen Randi Smith, sto selv for driften.

Allerede 1. oktober 1950 åpnet laget et daghjem i Bragernes Kristelige Ungdomsforenings lokaler i Øvre Torggate. Førskolelærer Karin Lund ble ansatt som leder, i begynnelsen med seks barn. Senere flyttet daghjemmet til Engene 64 og tilbudet ble utvidet for i alt 16 barn og ungdommer. Det ble med årene utvidet med en arbeidsstue og i 1978 ytterligere utvidet med et større nybygg som rommet internat og skoleavdeling. Alt ble finansiert med veldedighet og innsamlede midler. I 1986 ble Soltun overdratt vederlagsfritt til Buskerud fylkeskommune og godkjent som en institusjon under helsevernet for psykisk utviklingshemmede (HVPU).

I 1991 ble Soltun nedlagt i forbindelse med den statlige HVPU-reformen. Bygningsmassen ble etter nedleggelsen lokaler for barne- og ungdomspsykiatrisk avdeling i Vestre Viken HF.

## Referanser
Nils Astrup (andre betydninger)

**Nils Astrup** kan vise til følgende personer:
* Nils Astrup, norsk biskop og misjonær
* En norsk stortingspolitiker, se Nils Astrup (1778–1835)
* En norsk lege og ordfører, se Nils Astrup (1870–1941)
* Nils Ebbessøn Astrup, en norsk skipsreder
* Nils Jørgen Astrup, en norsk skipsreder
* Nils Astrup Hoel, en norsk forretningsmann

## Se også
* Astrup, et etternavn
Titina

***Titina*** er en norsk-belgisk animasjonsfilm fra 2022. Filmen er produsert av Mikrofilm ved  og , regissert av Kajsa Næss og har Per Schreiner som manusforfatter. Musikken er ved Kåre Vestrheim. Filmen er løselig inspirert av virkelige hendelser og omhandler Roald Amundsen og Umberto Nobiles ferd over Nordpolen med luftskipet «Norge» i 1926. Filmen inneholder også dokumentarfilm og stillbilder fra 1920-årene.

Hovedrolleinnehaveren Titina er Umberto Nobiles hund, en terrier. 

*Titina* hadde norsk kinopremiere 21. oktober 2022 til strålende kritikker. Aftenpostens anmelder kalte den «en filmatisk bragd», Dagsavisen utropte den til en «fremtidig klassiker» og Klassekampen skrev at filmen er «ein triumf for handverket og den største norske animasjonsfilmen sidan *Flåklypa Grand Prix*». Filmen ble nominert til Amandaprisen 2023 i klassene beste barnefilm og beste originalmusikk.

## Stemmer
* Jan Gunnar Røise som Umberto Nobile
* Kåre Conradi som Roald Amundsen
* Anne Marit Jacobsen som Amundsens hushjelp Betty
* John Brungot som Benito Mussolini
* Thorbjørn Harr som Italo Balbo
* Ingar Helge Gimle som Natale Cecioni
* Christian Skolmen som Attilio Caratti
* Nader Khademi som Filippo Zappi
* Roy Fenstad som Felice Trojani
* Håkon Ramstad som Oscar Wisting
* Ninni Spone som Maria Nobile
* Siri Forberg som Carlotta Nobile
* Silje Torp som Telegrafist

## Priser og nominasjoner

## Referanser


## Eksterne lenker
*
NTK

**NTK** eller **Ntk** har flere betydninger:

## NTK
* Naam Tamilar Katchi, et tamilsk nasjonalistisk politisk parti 
* Need to Know (nyhetsbrev)
* *Newton Toolkit*, for Newton (plattform) PDA
* Ngau Tau Kok station, Hong Kong, MTR stasjonskode
* Nakkilan Tennisklubi, et innebandylag i Nakkila, Finland. (Kjent som NTK Nakkila)
* NTK, et Niterra varemerke av keramiske sensorer og utstyr
Kvalifisering til Eliteserien i fotball for menn 2023

**[[Kvalifisering til Eliteserien i fotball for menn|Kvalifisering]] til [[Eliteserien i fotball for menn 2023]]** bestod av  fra Eliteserien 2022, og , ,  og  fra OBOS-ligaen 2022. Vinneren  fikk den siste plassen i Eliteserien 2023.

## Format

## Tabeller 2022

## Kamper

### Kampoppsett

### Kamp 1

### Kamp 2

### Finale 1. divisjon

### Play-off
Norsk Rotweilerklubb

**Norsk Rotweilerklubb** (NRK) ble stiftet  6. november 1933 som en landsdekkende interesseorganisasjon for eiere av hunderasen rottweiler. Klubben arrangerer treningsgrupper tilknyttet ulike avdelinger i landet. 

## Eksterne lenker
*
Runde 1 i Telialigaen Rocket League Høsten 2022

**Runde 1 i [[Telialigaen Rocket League - Høsten 2022]]** startet Torsdag 25. august kl. 20:00.

## Kampfakta

### MAJOR vs AW3 Esport

### Nidaros vs Mustu Fluck

### Domino Esports vs FloWenZ Esports

### Rotaryon Esports vs Fact Revolution

### Playwell Esports vs The Razzle Dazzlers

## Referanser


## Eksterne lenker
* Gamer.no
* Octane.gg
The Girl of My Heart

***The Girl of My Heart*** er en stum amerikansk eventyrdramafilm fra 1920, regissert av Edward LeSaint og med Shirley Mason i hovedrollen. Filmen er basert på en roman fra 1911 av Frances Marian Mitchell.

## Handling
På julaften rømmer den foreldreløse Joan, og søker tilflukt på White-familiens eiendom. Etter at Joan overbeviser unge Rodney White, som sliter på grunn av tuberkulose, om ikke å ta sitt eget liv. Rodney tar henne med seg vestover, sammen med tante Prudence, i håp om å bli kvitt helse-problemene sine. Der får de vite at major Philips selger whisky ved en indianer-bosetning.

Truet av denne oppdagelsen ansetter Philips overløperen Chawa for å drepe Rodney, og kidnappe Joan. Rodney er imidlertid bare skadet i angrepet, og han blir frisk etter å ha fått hjelp av eremitten Dr. Norman. Etter å ha reddet Joan fra kidnapperen hennes, får Rodney vite at han har blitt kurert. Han og Joan blir deretter forelsket.

## Skuespillere
* Shirley Mason som Joan
* Raymond McKee som Rodney White
* Martha Mattox som Prudence White
* Al Fremont som Philips
* Cecil Van Auker som Norman
* Calvin Weller som Mona
* Hooper Toler som  Chawa
* Alfred Weller som Pedro

## Referanser


## Eksterne lenker

* 
*
Go and Get It

***Go and Get It*** er en amerikansk stum dramakomedie og mysteriefilm fra 1920, regissert av Marshall Neilan og Henry Symonds.

## Handling
En avis-reporter forsøker å løse en rekke drap, som blir begått av en gorilla som gikk gjennom en transplantasjon - for å få hjernen til et menneske.

## Skuespillere
* Pat O'Malley som Kirk Connelly
* Wesley Barry som Dinty
* Agnes Ayres som Helen Allen
* J. Barney Sherry som Gordon
* Charles Hill Mailes som J.L. Rich
* Noah Beery som Dr. Ord
* Bull Montana
* Walter Long som Jim Hogan
* Lydia Yeamans Titus som Lilly Doody
* George Dromgold som Thomas Hickson
* Edward Cooper som W.W. Crocker
* Charles West som Slim Hogan
* Samuel G. Blythe
* Myles Lasker
* Ring Lardner
* Irvin S. Cobb
* Arthur Brisbane
* Robert Edgren
* Fred L. Wilson

## Bildegalleri

Fil:Go and Get It (1920) - 3.jpg
Fil:Go and Get It (1920) - 4.jpg
Fil:Agnes Ayres 002.jpg
Fil:Go and Get It (1920) - 6.jpg


## Referanser


## Eksterne lenker
*
Godless Men

***Godless Men*** er en amerikansk stum eventyrdramafilm fra 1920, regissert av Reginald Barker. Hovedrollene spilles av Russell Simpson og James Mason. Filmen er basert på en novelle fra 1919 av Ben Ames Williams.

## Handling
Om bord på sin skonnert i det særlige Stillehavet konfronterer den tøffe sjøkapteinen Black Pawl sin egen sønn, som har vokst opp i farens skygge - men som reflekterer bare hans mørkere sider.

## Skuespillere
* Russell Simpson som 'Black' Pawl
* James Mason som 'Red' Pawl
* Helene Chadwick som Ruth Lytton
* John Bowers som Dan Darrin
* Alec B. Francis som Sam Poor
* Bob Kortman som Seaman Speiss
* Irene Rich som kona til  'Black Pawl'
* Lionel Belmore
* Frankie Lee som 'Red Pawl' (som barn)
* Guinn "Big Boy" Williams som en sjømann

## Bildegalleri

Fil:James Mason, film actor (SAYRE 6547).jpg
Fil:Godless Men (1920) - 4.jpg
Fil:Godless Men (1920) - 5.jpg
Fil:Godless Men (1920) - 3.jpg
Fil:Godless Men (1920) - 2.jpg
Fil:Godless Men (1920) - 1.jpg
Fil:Godless Men (1920).webm|Filmen på nett


## Referanser


## Eksterne lenker
*
Der Golem, wie er in die Welt kam

***Der Golem, wie er in die Welt kam*** er en tysk stum-skrekkfilm fra 1920, regissert av Paul Wegener og Carl Boese. Den er den tredje og siste av Wegeners "Golem-filmer" og er en prequel til den første filmen. Den er også den eneste av de tre filmene som ikke har gått tapt.

*Der Golem, wie er in die Welt kam* regnes som et tidlig eksempel på tysk ekspresjonisme på film.

## Handling

Historien finner sted i Praha, i løpet av 1500-tallet. En jødisk rabbiner skaper en Golem: En gigantisk skapning produsert av leire.

Ved hjelp av trolldom vekker han denne skapningen til live, for å beskytte alle jødene i Praha mot forfølgelse og urett.

## Skuespillere
* Albert Steinrück som Rabbi Loew
* Paul Wegener som Golem-skikkelsen
* Lyda Salmonova som Miriam
* Ernst Deutsch som Loew assistent
* Lothar Müthel som Squire Florian
* Otto Gebühr som Keiser Rudolf II
* Hans Stürm som Rabbi Jehuda
* Max Kronert som portvakten
* Greta Schröder
* Loni Nest
* Fritz Feld

## Referanser


## Eksterne lenker
*
Going Some

***Going Some*** er en amerikansk stumfilm-komedie fra 1920, regissert av Harry Beaumont. Filmen er baser på et skuespill fra 1909 av Rex Beach og Paul Armstrong.

## Handling
Etter å ha observert tilbedelsen som stjernen Culver Covington mottar, bestemmer kameraten hans, J. Wallingford Speed, seg for å imponere Helen Blake ved også å posere som en løper. I mellomtiden, når Roberta Keap bestemmer seg for å trekke seg tilbake til sin ranch, reiser Speed, Helen og flere andre venner sammen med henne. Men ektemannen Donald flytter inn på en nabo-ranch som kalles Gallagher.

En rivalisering utvikler seg mellom de to ranchene, og Helen overtaler Speed til å utfordre Keap-gården til en konkurranse som løper. Situasjonen blir raskt langt mer alvorlig når både Roberta og fru Gallagher satser hele sine eiendommer på løpet.

## Skuespillere
* Cullen Landis som J. Wallingford Speed
* Helen Ferguson som Jean Chapin
* Kenneth Harlan som Donald Keap
* Lillian Hall som Helen Blake
* Lillian Langdon som Miz Gallagher
* Ethel Grey Terry som Mrs. Roberta Keap
* Willard Louis som Larry Glass
* Walter Hiers som Berkeley Fresno
* Frank Braidwood som Culver Covington
* Nelson McDowell som Still Bill Stover
* Snitz Edwards som Willie
* Hayward Mack som Laden
* Maurice Bennett Flynn som Skinner

## Referanser


## Eksterne lenker
* 
*
The Golden Trail (film, 1920)

***The Golden Trail*** er en amerikansk drama-stumfilm fra 1920, regissert av L. H. Moomaw og Jean Hersholt. Hovedrollen spilles av Jane Novak.

## Handling
I Alaska møter Dave Langdon den unge Faro Kate, som minner ham om hans for lengst tapte kjærlighet Jane Sunderlin. I mellomtiden, tilbake i USA, ansetter Harry Teal, som planlegger å stjele retten til en gruve, Janes bror Dick til å arbeide for seg i Alaska.

Kate har en annen beundrer i Jim Sykes, men det bryter løs en konflikt mellom Dave og Sykes. Når Sykes blir skutt av en ukjent gjerningsperson blir Dave snart blir arrestert for  å stå bak dette angrepet.

## Skuespillere
* Jane Novak som Kate / Jane Sunderlin
* Jack Livingston som Dave Langdon
* Jean Hersholt som Harry Teal
* Bert Sprotte som Jim Sykes
* Otto Matieson som Dick Sunderlin
* Al Ernest Garcia som Jean the Half-Breed
* Broderick O'Farrell som Bill Lee

## Bildegalleri

Fil:The Golden Trail (1920) - 5.jpg
Fil:The Golden Trail (1920) - 3.jpg
Fil:The Golden Trail (1920) - 6.jpg
Fil:The Golden Trail (1920) - 4.jpg
Fil:The Golden Trail (1920) - 2.jpg
Fil:The Golden Trail (1920) - Ad 1.jpg


## Referanser


## Eksterne lenker
*
Gode attester

***Good References*** er en amerikansk stum romantisk filmkomedie fra 1920, regissert av Roy William Neill og med Constance Talmadge i hovedrollen. Filmen er basert på en føljetong skrevet av E.J. Rath som ble publisert i magasinet *All-Story Weekly* i 1920.

## Handling
Mary Wayne (spilt av Constance Talmadge) står helt alene og utenpenger i New York City etter at faren hennes dør. Hun trenger desperat en jobb, etter å ha blitt kastet ut av leiligheten sin for å ha forårsaket en liten brann når hun lagde mat. Ved et arbeidsformidlingsbyrå blir hun raskt venn med en syk jente, Nell Norcross, og antar identiteten hennes og gode referanser for å begynne å jobbe som sekretær for den eldre Caroline Marshall.

Den gamle kvinnen har en nevø William Marshall (spilt av Vincent Coleman) som er mye mer interessert i å besøke ulovlige boksekamper sammen med kameraten Peter Stearns (spilt av Ned Sparks) i stedet for å arrangere overdådige middagsselskaper for familiens venner. Samtidig som Mary forsøker å gjøre jobben sin, og forhindre at hennes virkelige identitet blir oppdaget, begynner William å bli forelsket i henne.

## Skuespillere
* Constance Talmadge som Mary Wayne
* Vincent Coleman som William Marshall
* Ned Sparks som Peter Stearns
* Nellie Parker Spaulding som Caroline Marshall
* Mona Lisa som Nell Norcross
* Matthew Betz som Kid Whaley
* Arnold Lucy som biskopen
* Dorothy Walters som gårdseier
* George Fawcett som Major Colton

## Referanser


## Eksterne lenker

* 

*
Auguste Sibylle av Slesvig-Holsten-Sønderborg

**Auguste Sibylle av Slesvig-Holsten-Sønderborg**  (1649–1672) var en sønderborgsk fyrstelig, som tilhørte den såkaldte *schlesiske* eller *katolske* linje av den sønderborgske hertugslekt.  

Hun var datter av Alexander Henrik av Slesvig-Holsten-Sønderborg og Dorothea Marie Heshus.  Faren gikk i keiserlig tjeneste under Tredveårskrigen,  konverterte til katolisismen og bosatte seg i Schlesien og Mähren. 

I 1664 giftet hun seg med offiser i den keiserlige hær, riksreve Ernst von Gellhorn (1617–1679). Hans slekt var en av Schlesien- og Mährens mest velstående i det 17. århundres annen halvdel. Paret fikk blant annet barna Auguste Louise (senere grevinne Schlegenberg), Karl Alexander (1665–1699) og Ernst Leopold (1667–1702). 

Den 3. april 1672 døde riksgrevinnen på slottet Peterswaldau (Pieszyce). Til minne om ektefellen lot han slottet innrede med stor prakt. 

## Referanser
Marie Sybille av Slesvig-Holsten-Sønderborg

**Marie Sybille av Slesvig-Holsten-Sønderborg** (1650 –ca. 1714) var en sønderborgsk fyrstelig, som tilhørte den såkaldte *schlesiske* eller *katolske* linje av den sønderborgske hertugslekt.  

Hun var datter av Alexander Henrik av Slesvig-Holsten-Sønderborg og Dorothea Marie Heshus.  Faren gikk i keiserlig tjeneste under Tredveårskrigen,  konverterte til katolisismen og bosatte seg i Schlesien og Mähren. 

Maire Sibylle var gift første gang med Ferdinand Oktavian riksgreve von Würben und Freudenthal (1650–1695) hvormed familien Würben (Wrbna) kom i slektskap med flere europeiske fyrstehus.

Annen gang giftet hun seg 62 år gammel med italiensk gesandt i Wien, Carl Anton Gianini, Marchese di Carpineto (1654–1742). Han arvet senere hennes gods. 

## Referanser
Hytteplanmila 2022

**Hytteplanmila 2022** ble arrangert 22. oktober 2022. Hytteplanmila er et årlig 10 km gateløp i Ringerike og Hole. 

## Resultater menn

## Resultater kvinner

## Bildegalleri

Hytteplanmila 2022 - 100 Narve Gilje Nordås (2).jpg|Narve Gilje Nordås
Hytteplanmila 2022 - 106 Abdullahi Dahir Rabi.jpg|Abdullahi Dahir Rabi
Hytteplanmila 2022 - 105 Awet Nftalem Kibrab.jpg|Awet Nftalem Kibrab
Hytteplanmila 2022 - 101 Joel Ibler Lillesø og 104 Per Svela.jpg|Joel Ibler Lillesø og Per Svela
Hytteplanmila 2022 - Karoline Bjerkeli Grøvdal målgang.jpg|Karoline Bjerkeli Grøvdal
Hytteplanmila 2022 - Hanne Mjøen Maridal.jpg|Hanne Mjøen Maridal
Hytteplanmila 2022 - Ine Bakken.jpg|Ine Bakken
Hytteplanmila 2022 - Kristine Meinert Rød.jpg|Kristine Meinert Rød


## Refreranser
 

## Kilder
* Resultater

## Eksterne lenker
* Hytteplanmila
A.P. Førster

**Andreas Peter (A.P.) Førster** (1819–1889) var en dansk pastor og misjonær som bidro til den tidlige veksten av baptistbevegelsen i Danmark og til etableringen av baptistmenigheter i Sverige.

## Biografi
Andreas Peter Førster ble født i København i 1819. Etter å ha gått i lære og blitt sigarmaker, reiste han som ung mann i 1837 til Hamburg. Hjemme i Danmark hadde han ikke hatt befatning med den kristne vekkelsesbevegelsen, men i Tyskland ble han kjent med den tysk baptistpredikanten Johann Gerhard Oncken, som skulle bli kjent og omtalt som *the father of Continental Baptists*.

I 1842 sendte Oncken den unge Førster til trossamfunnet Primitive Evangelical Baptists i London, der han ble døpt i 1843. Primitive Evangelical Baptists kjennetegnes ved en kalvinistisk trosoppfatning. I London studerte Førster matematikk og kalvinistisk teologi, og var i flere år medlem av menigheten Buttesland Street Chapel. Etter å ha blitt uteksaminert fra University of London i 1848, sendte menigheten ham og hans engelske kone som misjonærer til København. Førsters misjonæroppdrag var imidlertid blitt avtalt allerede sommeren 1847, da Oncken hadde samlet danske baptistledere hos seg i Hamburg.

Før han og hans kone dro til København, hadde imidlertid Førster vært i Sverige på oppdrag fra Oncken. Den 21. september 1848 døpte Førster de første svenske baptistene i Vallersvik i Norra Halland i Sverige; det skjedde som «troende dåp», det vil si at de som ble døpt var voksne og selv ba om å få bli døpt. Det var den svenske baptistpredikanten F. O. Nilsson, som var blitt døpt av Oncken året før, som hadde ønsket at Førster skulle komme til Norra Halland for å døpe Nilssons kone, brødre og to andre. Om kvelden etter dåpshandlingene ble den første svenske baptistiske menighet etablert i Nilssons brors hjem «Borekullastugan»; dette var også Sveriges første frikirkelige menighet.

Førster oppholdte seg en stund i Danmark som omreisende misjonær til de nye baptistkirkene. Han var også leder for den danske baptistunionen, som var en del av en større tysk-dansk baptistorganisasjon. Han mottok lønn fra den engelske menigheten helt frem til 1865, og tjente dermed betydelig mer enn de fleste av sine danske trosfeller. På slutten av 1860-tallet emigrerte Førster til USA der han virket som lege. Han døde i Kansas i USA i 1889.

## Referanser
Dans med døden (film)

***Dans med døden*** (originaltittel *Dance with a Stranger*) er en film fra 1985 som handler om Ruth Ellis, som i 1955 ble den siste kvinnen som ble hengt i Storbritannia.

## Handling
Ruth, en tidligere nakenmodell og prostituert, arbeider nå for en nattklubb i London som har racerbil-førere som deres viktigste kunder. Ruth bor i en leilighet over puben sammen med sønnen Andy, som ble født utenfor ekteskap. Hun har også et annet barn som blir tatt hånd om av familien til hennes fremmedgjorte ektemann. Ved nattklubben møter hun David, en umoden, ung mann fra en velstående familie som ønsker å lykkes i motorsport. Men han sliter på grunn av mangel på penger, og at han drikker alt for mye alkohol. Ruth faller snart for utseendet og sjarmen hans, men dette er et dødsdømt forhold.

Uten jobb har ikke David råd til å gifte seg med henne, og familien hans ville aldri akseptert henne. Når han i alkohol-rus forårsaker problemer ved nattklubben, får Ruth parken fra jobben sin - noe som betyr at hun snart blir hjemløs. Desmond, en velstående beundrer, skaffer en leilighet til henne og sønnen hennes - men hun møter fremdeles David. Etter at hun blir gravid, gjennomfører hun en abort. Men hun forstår at David egentlig ikke elsker henne, og reiser til Hampstead hvor David er på en fest. Han kommer ut, sammen med en annen kvinne. Ruth venter på ham, og skyter ham med fire skudd. Hun blir arrestert kort tid senere, og under rettssaken blir hun dømt til å bli henrettet ved hengning.

## Skuespillere
* Miranda Richardson som Ruth Ellis
* Rupert Everett som David Blakely
* Ian Holm som Desmond Cussen
* Stratford Johns som Morrie Conley
* Joanne Whalley som Christine
* Tom Chadbon som Anthony Findlater
* Jane Bertish som Carole Findlater
* David Troughton som Cliff Davis
* Tracy Louise Ward som en annen kvinne som har et forhold til David
* Matthew Carroll som Andy.
* Lesley Manville som Maryanne
* Charon Bourke som en sangerinne

## Utmerkelser
Mike Newell vant Ungdomsprisen for filmen på Cannes Film Festival 1985, Miranda Richardson vant beste skuespillerinne ved Evening Standard British Film Awards, og Ian Holm vant Boston Society of Film Critics Awards 1985 for sin rolle i denne filmen og andre roller.

## Eksterne lenker
*
Kjærlighetens høysang (stumfilm)

***Kjærlighetens høysang*** (originaltittel: *торжествующей любви*) er en russisk stumfilm fra 1915 regissert av Jevgenij Bauer etter en roman av Ivan Turgenev.

## Referanser


## Eksterne lenker
*
Nils Astrup (1870–1941)

**Nils Astrup** (født 1870 i Sogndal i Sogn, død 1941 i Narvik i Nordland) var en norsk premierløytnant, lokalpolitiker og lege. Astrup var legeassistent i to korte perioder i Ibestad og Lillestrøm. I januar 1899 flyttet til Fagernes, i daværende Ankenes kommune, hvor han i september samme år ble ansatt som kommunelege. Fra mai 1900 var Astrup ordfører i sunnhetskommisjonen i Ankenes kommune, og fra 1902 i den utskilte bykommunen Narvik.

Fra januar 1902 til desember 1904, da han frasa seg gjenvalg, satt Astrup i formannskapet i Narvik bystyre.
Han var varaordfører i 1902 og 1904 og ordfører i 1903.
Fra 1902 til 1905 var Nils Astrup medlem av fylkeslegeutvalget i Nordland, hvor han de to siste årene var formann. I januar 1905 ble han ansatt som bylege i Narvik og som  jernbanelege på Ofotbanen. 
Astrup praktiserte som lege i Narvik frem til 1940.
Nils Astrup ble ridder av Vasaordenens 1. klasse i 1903.

Astrupgården, et nåværende spise- og overnattingsted, i Narvik sentrum ble bygd av Nils Astrup i 1903. 

## Se også
* Astrup

## Referanser


## Kilder
* 
*
Vest-Lista

**Vest-Lista** er et kulturhistorisk landskap av nasjonal interesse på Lista i Farsund kommune i Agder fylke. Området har en lang tidsdybde som jordbrukslandskap og stor tetthet av kulturminner, både arkeologiske og kulturminner fra nyere tid. 

## Referanser
Paul Bulcke

**Paul Bulcke** (født 8. september 1964) er en belgisk forretningsmann som er styrelederen og tidligere administrerende direktør i Nestlé.

## Utdanning og karriere
Bulcke ble uteksaminert som kommersiell ingeniør ved Katholieke Universiteit Leuven, og er en alumnus ved Vlerick Leuven Gent Management School. Han gikk også på programmet for lederutvikling ved den sveitsiske handelshøyskolen International Institute for Management Development (IMD) i Lausanne.

Han begynte i 1979 – 25 år gammel – å jobbe for Nestlé-gruppen og jobbet i forskjellige land, inkludert Sveits, Spania, Belgia, Peru, Ecuador, Chile, Portugal, Tsjekkia og Tyskland. Før han ble utnevnt til administrerende direktør i Nestlé, var han konserndirektør for divisjonene i Amerika.

## Referanser


## Eksterne lenker
*
David Mokel

**David Mokel** (født 2003) er en norsk influenser, komiker og skuespiller. Han vant «Årets stjerneskudd»-kategorien i Vixen Awards 2022.

## Oppvekst og karriere
Mokel vokste opp med en russisk mor og gikk på Steinerskolen i Asker fra 2009 til 2019. Han startet sin skuespillerkarriere med rollen som Alex i NRK Super-serien *[[Klassen (TV-serie)|Klassen]]* (2019–2020).

Under koronapandemien i 2020 begynte Mokel å publisere videoer på TikTok, noe som bidro til økt synlighet. I 2021 hadde han en birolle i TVNorges komiserie *[[Hvite gutter]]*, i episoden «Russbrothers».

I februar 2022 ga han ut sangen «Dans på bordet» sammen med gruppen Ballinciaga. Låten lå tolv uker på førsteplass på den norske singellisten og ble nominert til Spellemannprisen 2022 i kategorien Årets låt.

Fra 2025 er Mokel én av åtte komikere i NRKs sketsjeprogram *[[Humoretaten]]*.

## Referanser


## Eksterne lenker
* 
* 
* 
*
Softly, Softly: Task Force

***Softly, Softly: Task Force*** er en britisk politiserie som gikk på BBC fra 1969 til 1976. Serien handler om dagliglivet ved en nyopprettet spesialavdeling innen politiet i Bristol. Den var en oppfølger til ''Softly, Softly'' som selv hadde sprunget ut fra *[[Z-Cars]]* i 1966. Flere av karakterene fra *Softly Softly* ble videreført her, deriblant sjefsetterforsker Barlow (spilt av Stratford Johns), Inspektør Watt (spilt av Frank Windsor) og Mr Bob Blackitt (spilt av Norman Bowler). Nye karakterer var sjefkonstabel Arthur Cullen (spilt av Walter Gotell), Sgt. Bob Evans (spilt av David Lloyd Meredith) og PC Henry Snow (spilt av Terence Rigby).

I motsetning til sin forgjenger var denne i farger. Rundt halvparten av episodene har gått tapt.

## Roller

## Referanser


## Eksterne lenker
*
Sekundær diabetes

**Sekundær diabetes**, også kalt **diabetes type 3** er en type diabetes som oppstår som følge av en sykdom, for eksempel på grunn av betennelser eller svulster i bukspyttkjertelen. Sekundær diabetes kan også komme av blant annet sykdom i skjoldbruskkjertelen (hyperthyereose) eller binyrene, på grunn av for mye kortisol. Sykdommen kan i tillegg oppstå som bivirkning (konsekvens) av noen medikament.

Eksokrin diabetes er den mest utbredte av de ulike typene sekundær diabetes. Eksokrin diabetes oppstår på grunn av sykdom eller skader i fordøyelsesdelen av bukspyttkjertelen. De vanligste årsakene til eksokrin diabetes er pankreatitt eller kirurgiske inngrep, for eksempel etter en svulst.

## Referanser


## Eksterne lenker

*  Diabetesforbundet (Norge)
*  Diabetesforeningen (Danmark)
*  American Diabetes Association
Gråspurv (film)

***Gråspurv*** (originaltittel: *Sparrows*) er en amerikansk stumfilm fra 1926 regissert av William Beaudine, med Mary Pickford i hovedrollen.

## Handling
Historien følger en gruppe barn som bor ved en gård, og de fleste av barna er foreldreløse. En mor sender barnet sitt en dukke, men Grimes ødelegger og kaster det i en sump. Barna blir beordret til å gjemme seg hver gang noen kommer til gården. Men en dag kommer noen som er interessert i å kjøpe svin fra gården, og Ambrose - sønnen til Grimes - forhindrer et av barna fra å gjemme seg. Kjøperen velger deretter å kjøpe en av guttene fra Grimes. En dag blir ett av de andre barna, Molly, oppdaget av Ambrose med stjålne poteter, så hun og de andre barna får ingen kveldsmat. Den natten dør ett av barna ved gården. Joe Bailey og hans medarbeider bringer en kidnappet jente til gården, frem til de kan motta løsepenger fra den babyens velstående far: Dennis Wayne.

Men når Grimes leser om kidnappingen i avisen flere dager senere, bestemmer han seg for at det er tryggere å kaste babyen i sumpen. Molly forsøker å hindre disse planene, og slåss mot Grimes med en høygaffel. Han låser henne derfor inne på høyloftet, og bestemmer seg for at han burde  kvitte seg med henne også. Den kvelden flykter Molly sammen med alle de andre barna. Grimes synes dette er morsomt, regner med at enten sumpen eller noen alligatorer i området kommer til å ta seg av alle barna. I mellomtiden får politimennene hære om Mr. Wayne og gården hans med alle barna. Molly og barna kommer seg snart uskadd gjennom sumpen, og de gjemmer seg om bord på en båt - uvitende om at denne båten egentlig tilhører Joe Bailey og kidnapperne. Forfulgt av politiet løper Grimes også inn i sumpen i forsøk på å komme seg unna, men han faller i dyp gjørme og omkommer.

## Medvirkende
* Mary Pickford - Molly 
* Roy Stewart - Dennis Wayne 
* Mary Louise Miller - Doris Wayne
* Gustav von Seyffertitz - Mr. Grimes
* Charlotte Mineau - Mrs. Grimes 
* Spec O'Donnell - Ambrose Grimes
* Lloyd Whitlock - Joe Bailey, alias Stone 
* Monty O'Grady - Splutters

## Eksterne lenker
*
The Great Accident

***The Great Accident*** er en amerikansk drama-stumfilm fra 1920, regissert av Harry Beaumont og med Tom Moore i hovedrollen. Filmen er basert på en roman fra 1920 av Ben Ames Williams.

## Handling
Winthrop Chase stiller til valg som ordfører i en by, hvor hans uansvarlige sønn Wint er beryktet for sine fylleturer. Wint er forelsket i Joan Caretall, hvis far Amos er en politiker. Amos frykter Winthrops makt, og bestemmer seg for å stoppe ham ved å erstatte Wints navn på stemmeseddelen med farens navn. Morgenen etter valget våkner Wint, og oppdager at han har blitt utnevnt til ordfører.

Med Joans støtte reformerer Wint seg endelig, og han begynner å rydde opp i byen. Men dette forårsaker også problemer, og fører til fiendskap fra Hetty Morfee - en tidligere kamerat fra skole-dagene.

## Skuespillere
* Tom Moore som Wint Chase
* Jane Novak som Joan Caretall
* Andrew Robson som Winthrop Chase
* Willard Louis som Amos Caretall
* Lillian Langdon som Mrs. Winthrop Chase
* Ann Forrest som Hetty Morfee
* Philo McCullough som Jack Routt
* Otto Hoffman som V.R. Kite
* Roy Laidlaw som Peter Gergeu
* Edward McWade som Williams
* Don Bailey
* Maurice 'Lefty' Flynn som Sam O'Brien

## Bildegalleri

Fil:The Great Accident (1920) - Moore.jpg
Fil:The Great Accident (1920) - 3.jpg
Fil:The Great Accident (1920) - Moore & Novak.jpg
Fil:The Great Accident (1920) - 2.jpg
Fil:The Great Accident (1920) - Robson & Moore.jpg
Fil:The Great Accident (1920) - 1.jpg
Fil:A scene from "The Great Accident" (SAYRE 14631).jpg


## Referanser


## Eksterne lenker
*
The Great Day

***The Great Day*** er en britisk drama-stumfilm fra 1920, regissert av Hugh Ford. Filmen er basert på et skuespill av Louis N. Parker og George R. Sims. 

## Handling
Frank Beresford og Clara Borstwick har giftet seg mot hennes velstående fars, Sir John Borstwick, ønsker. Umiddelbart etter bryllupet dukker Lillian Leeson (spilt av Meggie Albanesi) opp, som Frank tidligere hadde vært gift med. Hun planlegger å presse Frank for penger.

Frank hadde fortalt Clara om dette tidligere ekteskapet, men han trodde at Lillian for lengst var død. Frank reiser deretter til Paris for å finne en gammel venn, som var en tidligere ektemann av Lillian.

## Skuespillere
* Arthur Bourchier som Sir John Borstwick
* Mary Palfrey som Lady Borstwick
* Marjorie Hume som Clara Borstwick
* Bertram Burleigh som Frank Beresford
* Adeline Hayden Coffin som Mrs. Beresford
* Percy Standing som Paul Nikola
* Meggie Albanesi som Lillian Leeson
* Geoffrey Kerr som Dave Leeson
* Lewis Dayton som Lord Medway

## Referanser


## Eksterne lenker
*
The Great Gay Road (stumfilm)

***The Great Gay Road*** er en britisk stum romantisk dramafilm fra 1920, regissert av Norman MacDonald. Filmen er basert på Tom Gallons roman med samme navn  fra 1910.

## Handling
En ridder ansetter en landstryker for å posere som hans tapte sønn og gifte seg med niesen hans. Men ridderens niese er allerede forelsket i en yngre mann.

## Skuespillere
* Stewart Rome som Hilary Kite
* Pauline Johnson som Nancy
* John Stuart som Rodney Foster
* Ernest Spaulding som Crook Perkins
* A. Bromley Davenport som Sir Crispin Vickrey
* Ralph Forster som Backus
* Helena Lessington som Grogan

## Referanser


## Eksterne lenker
*
The Great Lover (film, 1920)

***The Great Lover*** er en amerikansk drama-stumfilm fra 1920, regissert av Frank Lloyd. Filmen er basert på et Broadway-stykke fra 1915 av Leo Ditrichstein, Frederic Hatton og Fanny Hatton.

## Handling
Ethel Warren kommer hjem fra sine studier i Europa, for å debutere i New York sammen med operakompaniet hvor Jean Paurel - en verdenskjent baryton - er hovedpersonen. Carlo Sonino, også medlem av selskapet, blir snart interessert i Ethel og advarer henne mot å bli forelsket i den mer amorøse Jean Paurel.

Men Paurel blir trollbundet av Ethel, noe som vekker misunnelsen til selskapets primadonna: Sabotini. Men Paurel får hals-problemer, og kan aldri synge igjen.

## Skuespillere
* John St. Polis som Jean Paurel
* Richard Tucker som Ward
* Claire Adams som Ethel
* John Davidson som Sonino
* Alice Hollister som Bianca
* Lionel Belmore som impresario
* Rose Dione som Sabotini
* Tom Ricketts som Potter
* Frederick Vroom som lege
* Gino Corrado som sekretær

## Referanser


## Eksterne lenker
*
The Greater Profit

***The Greater Profit*** er en amerikansk stumfilm fra 1921, regissert av William Worthington.

## Handling
Maury Brady fra New York har lært butikk-tyveri og bryte seg inn i pengeskap av onkelen sin Nunc. Ved et varehus, oppdager hun en forsvunnet puddel som tilhører fru Hardage - kona til en millionær. Dette fører til en rekke problemer, og nye eventyr, for Maury.

## Skuespillere
* Edith Storey som Maury Brady
* Pell Trenton som Ward Ransom
* Willis Marks som Brady
* Lloyd Bacon som Jim Crawkins
* Bobbie Roberts
* Ogden Crane som Creighton Hardage
* Lillian Rambeau som Mrs. Creighton Hardage
* Dorothy Wood som Rhoda Hardage

## Referanser


## Eksterne lenker
*
The Great Redeemer

***The Great Redeemer*** er en amerikansk stum western-dramafilm fra 1920, regissert av Clarence Brown.

## Handling
En morder og en tyv havner i samme celle i fengselet, etter å ha blitt arrestert. Men de opplever at livene deres forandrer seg for alltid, etter at tyvens tegning av Jesus sin korsfestelse på celle-veggen plutselig kommer til live.

## Skuespillere
* House Peters som Dan Malloy
* Marjorie Daw som jenta
* Jack McDonald som sheriffen
* Joseph Singleton som morderen
* John Gilbert

## Bildegalleri

Fil:The Great Redeemer (1920) - 9.jpg
Fil:The Great Redeemer (1920) - 10.jpg
Fil:The Great Redeemer (1920) - 8.jpg
Fil:The Great Redeemer (1920) - 7.jpg
Fil:The Great Redeemer (1920) - 6.jpg
Fil:The Great Redeemer (1920) - 5.jpg
Fil:The Great Redeemer (1920) - 4.jpg


## Referanser


## Eksterne lenker
*